Viivi (laulaja)

Viivi Mirette Korhonen (s. 28. kesäkuuta 1999 Turku), tunnetaan esiintyjänimellä Viivi (tyyliteltynä VIIVI) on suomalainen laulaja-lauluntekijä.

Viivi on tehnyt yhteistyötä muun muassa Robin Packalenin, JVG:n ja Anin kanssa. Hän julkaisi maaliskuussa 2022 esikoisalbuminsa Parisuhdehautausmaa. Viivi osallistui vuoden 2025 Uuden Musiikin Kilpailuun, jossa hän sijoittui kolmanneksi.

Viivi osallistui Vain Elämää -sarjan kuvauksiin vuonna 2025.

Tausta
Viivi Mirette Korhonen syntyi Turussa 28. kesäkuuta 1999. Hän varttui lapsuutensa Joroisisten Kuvansissa Etelä-Savossa. Hän on lisäksi asunut hetken Sveitsissä. Hän on opiskellut Kuopion musiikkilukiossa, mutta kirjoitti ylioppilaaksi Sibelius-lukiosta. Hän on voittanut SM-pronssia jääpallosta.

Ura
Korhonen kilpaili vuonna 2009 Lasten laulukilpailu Karusellissa sijoittuen toiseksi. Seuraavana vuonna hän voitti kilpailun. Vuonna 2013 Korhonen kilpaili The Voice Kids -ohjelman ensimmäisellä tuotantokaudella Elastisen tiimissä sijoittuen kilpailussa toiseksi. Hän on osallistunut myös Staraoke-ohjelmaan.

 Levytyssopimus ja esikoisalbumi (2017–2022) 
Korhonen solmi levytyssopimuksen Capitol Recordsin kanssa vuonna 2017. Ensimmäisen singlensä ”Sä päätit tän” hän julkaisi helmikuussa 2020. Toinen single ”Lauseet on vaan lauseita” julkaistiin kesäkuussa 2020. Joulukuussa 2020 julkaistu ”Lääke”-kappale nousi tammikuussa 2021, kuusi viikkoa julkaisunsa jälkeen, suoraan Suomen virallisen singlelistan kolmannelle sijalle, pysyen samalla sijalla kolmen viikon ajan. Maaliskuussa 2021 singlen suoratoistoluvut ylittivät kahden miljoonan rajan saavuttaen kultalevyn. Sittemmin single on ylittänyt platinalevyrajan. Kesällä 2021 julkaistu ”USA”-single on myös ylittänyt platinalevyrajan ja nousi parhaimmillaan radiolistan kolmannelle sijalle. Viivin esikoisalbumi Parisuhdehautausmaa julkaistiin 11. maaliskuuta 2022.

Toukokuussa 2022 järjestettävässä Emma-gaalassa Viivi oli ehdolla viidessä kategoriassa: Vuoden musiikkivideo (Hyväuskoinen), Vuoden pop (”Lääke”, ”USA”, ”Hyväuskoinen”), Vuoden biisi (”USA”), Vuoden tulokas ja yleisöäänestyksellä valittavassa Vuoden artisti -kategoriassa.

Vuonna 2021 Viivi teki ensimmäisen ääniroolinsa antaessaan äänensä Spirit – Kesyttämätön -animaatioelokuvan päähahmolle Lucky Prescottille.

 Uuden Musiikin Kilpailu (2022–) 
Korhonen julkaisi marraskuussa 2022 Robin Packalenin kanssa singlen ”Ihana Kipu”. Hän julkaisi toukokuussa 2023 JVG:n kanssa yhteistyössä singlen ”Mitä näil korteil saa?”. Viivi julkaisi maaliskuussa 2024 singlen ”Kävi mitä kävi sul on mut”. Hän teki kesäkuussa yhteistyötä Anin kanssa, ja he julkaisivat yhteissinglen ”Lupaa et sä lähet”. Kahden kuukauden kuluttua hän julkaisi singlen ”Viel yhen kerran”.

Viivi osallistui vuoden 2025 Uuden Musiikin Kilpailuun singlellään ”Aina”. Kilpailukappaleen virallinen musiikkivideo julkaistiin 13. tammikuuta Uuden Muusikin Kilpailun virallisella Youtube-kanavalla. Viivi sai 8. helmikuuta pidetyssä finaalissa 38 pistettä ammattilaisraadeilta ja sata yleisöltä. Hän sai saman verran yhteispisteitä Nelli Matulan kanssa, mutta yleisöpisteiden suurempi painoarvo nosti Viivin tämän yläpuolelle, kaikkiaan kolmannelle sijalle.

 Diskografia 
 Albumit 
 Nimi Julkaisutiedot Lista MyyntiAlbumilista ParisuhdehautausmaaJulkaistu: 11. maaliskuuta 2022
Formaatti: digitaalinen
Levy-yhtiö: Capitol 1VIIVI (Vain elämää kausi 16)Julkaistu: 28. marraskuuta 2025
Formaatti: digitaalinen 
Levy-yhtiö: Warner Music Finland3

 Singlet 
 Nimi Vuosi Listasijoitukset Albumi Single-lista Radio-lista ”Sä päätit tän”2020 – –Parisuhdehautausmaa ”Lauseet on vaan lauseita”(Viivi feat. AHTI) – – ”Lääke” 3 20 ”USA” 2021 7 3 ”Hyväuskoinen” 2 2 ”Ihana kipu”(Viivi × Robin Packalen) 2022 1 1 ”Mitä näil korteil saa?”(Viivi feat. JVG) 2023 5 1 ”Kävi mitä kävi sul on mut” 2024 13 23 ”Lupaa et sä lähet”(ANI, Viivi) 8 27 ”Viel yhen kerran” 7 34”Aina” 2025 3 30 ”Ilman sua” 11 21”Ruoska” 10 – VIIVI (Vain elämää kausi 16)”Tikapuut” 17 –”Olen kaunis (syntynyt voittamaan)” 9 –”Rakkauteen” 6 –”Älä koskaan ikinä” 26 –”Sun katu” 18 –”Tulipalo” 17 –”Aamun kuiskaus” 6 11”I Will Stay” – –

 Muut listasijoitukset 
 Nimi Vuosi Listasijoitukset Albumi Singlelista ”Viimeistä kertaa” 2022 6 Parisuhdehautausmaa

 Musiikkivideot 
 USA (ohj. Konsta Vihavainen & Lisa Nikula)
 Hyväuskoinen (ohj. Sam Farage)

 Lähteet 

Luokka:Suomalaiset laulaja-lauluntekijät
Luokka:Emma-palkinnon saajat
Luokka:Vuonna 1999 syntyneet
Luokka:Elävät henkilöt